Padtoets: Met ouderdom kom wysheid | Maroela Media
Die Golf GTD (Foto: Volkswagen)
Elke mens gaan deur verskeie fases in jou motor-lewe. Jou eerste kar was waarskynlik iets eenvoudig en goedkoop gewees, dalk ŉ Volla. Moontlik skrikwekkend onbetroubaar en onversadigbaar dors op brandstof – maar dit was wiele. Dan beweeg ŉ mens aan na jou eerste “nuwer” voertuig, dalk met lugreëling ensovoorts. Indien finansies dit toelaat het ŉ mens begin kyk na die kar wat jy nog altyd wou gehad het. Die spoedvrate tussen ons wou altyd daardie vinniger voertuig hê. Vir baie mense was daardie spesifieke kar moontlik ŉ Golf GTi. Toe kom kinders, en standvastigheid, en doeke… en daar gaan die GTi. Maar – Volkswagen het ŉ oplossing: Die Golf GTD.
Die Golf GTD is steeds ŉ Golf, in sy modieuse pak. Jy kan met die eerste aangesig sien dit is nie net ŉ gewone Golfie nie, maar eerder een met beter maniere en sportiewe intensies. As ŉ mens inklim is dit presies dieselfde as die GTi, behalwe vir die klein tekentjie op die stuurwiel wat sê GTD, en die toereteller se rooi lyn wat ŉ bietjie vroeër begin. En die feit dat die GTD minder arrogant is as die GTi.
Is daar enigsins ŉ ander verskil? Nie veel nie. Die GTD het ook ŉ dubbelkoppelaarratkas, sportiewe vering, luukse binneruim en so aan – maar hy het wel ŉ 2,0 viersilinderturbodiesel enjin wat 130 kW en 350 Nm bied. Dit is die selfde wringkrag as wat die GTi bied. Die GTD is slegs en sekonde stadiger van 0 – 100 km/h met 7,4 sekondes, en hy sal 230 km/h haal.
Hoekom sou ŉ mens die GTD dan koop? Dit is ligter op brandstof, en ŉ mens ry hom nie die heeltyd soos ŉ besetene nie. So hy is ligter op boetes ook. Hy kan rustig raak, en net lekker ry – nie soos die GTi wat jou heeltyd aanpor om te jaag nie. As ŉ mens praat van ŉ paar jaar – gaan die GTi vir jou 90% van die rygenot bied – teen ŉ reuse-besparing. Hy is tót R40 000 goedkoper as dit GTi om te koop. So, indien jy ŉ jaagduiwel is – koop ŉ GTD en flous jouself met die brandstofbesparing.
Die ontwerp is regtig mooi en die Golf se binneruim het oor die jare regtig luuks geword. Daar is ŉ magdom veiligheidstelsels, leerbekleedsel, lugreëling, parkeerhulp, ŉ asemrowende klankstelsel en die lys hou net aan. Ek persoonlik kan aan geen redes dink hoekom mens nie die GTD sou koop nie, behalwe een – die GTi. Maar – dis Volkswagen wat net seker maak hulle dek die hele mark.
Die reeks word gedek deur ŉ 3 jaar/ 120 000 km waarborg en 5 jaar/ 90 000 km diensplan.
BMW 120d M Sport outo 140kW/ 400Nm 3.9ℓ/100km 7 sek 228km/h 2 jaar/ onbeperkte km waarborg
5 jaar/ 100 000km omvattende instandhoudingsplan R566 400
Daar is net een vinnige diesel mededinger vir die Golf in die BMW 1-reeks.
Wat ek nie kan verstaan nie (ek is seker net stupid), kry BMW en VW dit reg om oor die 130kw uit ‘n twee liter diesel te tap, maar met bakkies sit hulle om en by die selfde kw, maar met 3 liter diesels. VW het nou vir die eerste keer die 165kw merk gehaal maar dit is met ‘n 3 liter V6.
Sou hierdie enjins nie net so in bakkies gebruik kan word nie?
Hoe ver kan ‘n 2 liter diesel gedruk word voordat die enjin nie die drukking meer kan hanteeer nie?
Turbo, nêrens het ek verwys na ‘n engine wat nie ‘n turbo (turbolose) op het nie. Daardie groot engines waarna ek verwys, het turbos op. Terloops, dit is juis die turbo (aanjaer) wat die oorsaak van baie probleme is. Dit is hoekom baie turbos op bakkies ‘n plat krag kurwe het. Dit sluit ook by die vraag van koos aan. Op die einde van die dag; klein engines se safety factors word al hoe minder hoe meer krag jy uit hom stoot. As jy soveel wringkrag by sit, maar dit gaan nêrens (indirek omdat die voertuig so swaar is), dan… Lees meer »
Volkswagen het deesdae ‘n v6 Amarok in die internasionale mark en hy is ‘n bielie.
Ons besit tans ‘n 2014 VW Touran 2.0 TDi, vorige model was die 1.9 TDi. Baie ekonomies, lekker sterk, draf opdraendes uit, op die lang pad met spoedbeheer aan is die rit van die beste. Altwee voertuie het nooit probleme gegee en is goed onderhou. ‘n Familie lid het ook ‘n VW Touran 2.0 TDi en sy turbo se as het afgedraai (breek). Volgens my opinie was dit agv swak bestuur, sy vrou het gewoonlik in die woongebied die enjin se toere opgejaag en spoed verminder deur die versneller te los. Onlangs het ons die nuwe VW Polo 999cc drie… Lees meer »